AIŠKINAMASIS RAŠTAS

Dėl Molėtų rajono savivaldybės tarybos 2015 m. kovo 26 d. sprendimo Nr. B1-77 „Dėl Molėtų vaikų savarankiško gyvenimo namų nuostatų patvirtinimo“ pakeitimo

**1. Parengto tarybos sprendimo projekto tikslai ir uždaviniai**

2017 m. rugpjūčio 3 d. gautasMolėtų vaikų savarankiško gyvenimo namų (toliau- Globos namai) direktoriaus raštas Nr. 8-97 „Dėl Molėtų vaikų savarankiško gyvenimo namų nuostatų papildymo“, kuriame prašoma papildyti Molėtų vaikų savarankiško gyvenimo namų nuostatus 8.10 papunkčiu „Nuosavo arba nuomojamo nekilnojamo turto nuoma ir eksploatavimas – 68.20“.

2017 m. gegužės 9 d. Molėtų rajono apylinkės teismo sprendimu Globos namai paskirti nepilnamečio globojamo asmens turto administratoriumi. Siekiant sumažinti globojamo asmens nuosavybės teise priklausančio nekilnojamo turto eksploatavimo išlaidas, nekilnojamas turtas galėtų būti išnuomotas, todėl Globos namų nuostatai papildomi veikla „nuosavo arba nuomojamo nekilnojamo turto nuoma ir eksploatavimas“, kurios kodas pagal Ekonominės veiklos klasifikatorių yra 68.20.

Vadovaujantis Lietuvos Respublikos biudžetinių įstaigų įstatymo 6 straipsnio 5 dalimi, pakeistus biudžetinės įstaigos nuostatus tvirtina savininko teises ir pareigas įgyvendinanti institucija, o pasirašo savininko teises ir pareigas įgyvendinančios institucijos vardu veikiantis asmuo arba savininko teises ir pareigas įgyvendinančios institucijos įgaliotas asmuo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Lietuvos Respublikos biudžetinių įstaigų įstatymo 6 straipsnio 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės priėmus sprendimą – papildžius Molėtų vaikų savarankiško gyvenimo namų nuostatus Globos namai galės tinkamai administruoti globotinių nekilnojamąjį turtą.

Neigiamų pasekmių nenumatoma.

**4. Priemonės sprendimui įgyvendinti -**

**5. Lėšų poreikis ir jų šaltiniai (prireikus skaičiavimai ir išlaidų sąmatos) -**

**6.Vykdytojai, įvykdymo terminai**

Molėtų vaikų savarankiško gyvenimo namai.